૧૯૮૦થી ૧૯૯૪ સુધીમાં અમેરિકાના મિશિગન શહેરના ડૉ. કર્ક મૅક્સી નામના ડૉક્ટરે પણ ૪૦૦થી વધુ બાળકો પેદા કયાર઼્ હશે એવું મનાય છે. કર્ક જ્યારે મેડિકલનો અભ્યાસ કરી રહ્યા હતા ત્યારથી તેમણે વીર્યદાન કરવાનું શરૂ કરેલું. દર પંદર દિવસે એક વાર તેઓ વીર્યદાન કરતા હતા ને એ રીતે તેમણે લગભગ ૧૦૦૦થી વધુ વાર વીર્યદાન કર્યું હતું. એ જમાનામાં કર્ક એક વારના ડોનેશનના ૨૦ ડૉલર (આશરે ૮૦૦ રૂપિયા) લેતા હતા. તેમનો ફિઝિકલ ફિટનેસનો રેકૉર્ડ, સ્વભાવ અને બાહ્ય દેખાવ જોતાં તેમના સ્પર્મની સારીએવી ડિમાન્ડ રહેતી હતી. ક્યારેક તો તેમને ઢળતી સાંજે ફોન આવતો ને નર્સ કહેતી કે ‘એક સ્ત્રીનો આજે જ ઓવ્યુલેશન પિરિયડ શરૂ થયો છે, તમે અર્જન્ટ્લી સ્પર્મ-ડોનેશન માટે આવી શકશો?’